ปากมีอาการเป็นขุยบริเวณริมฝีปากค่ะ และมีรอยแดงรอบๆปาก มีอาการแสบร้อนและคันบ้างในบางครั้ง เกิดจากอะไรคะแล้วควรทำอย่างไร
สวัสดีค่ะ การมีขุยที่ริมฝีปาก มีรอยแดงรอบๆ แสบร้อน อาจเกิดจาก1. การระคายเคืองจากสารเคมีต่าง ๆเช่น จากลิปสติก ยาสีฟัน น้ำยาบ้วนปาก รวมถึงการสัมผัสกับอาหารที่ทานเข้าไป เช่น ยางในผัก ผลไม้ เป็นต้น2. อากาศที่แห้ง มีลมพัดแรง ทำให้ริมฝีปากขาดความชุ่มชื้น ลอกเป็นขุยได้ แต่ไม่น่าทำให้มีรอยแดง3. การเลียริมฝีปากบ่อยๆ4. มีปฏิกิริยาภูมิแพ้เกิดขึ้น แต่มักทำให้ริมฝีปากบวมร่วมด้วย รวมถึงมีอาการอื่นๆ ร่วม เช่น เปลือกตาบวม หน้าบวม มีผื่นหรือลมพิษตามผิวหนัง หายใจลำบาก หายใจมีเสียงดังวี๊ด เป็นต้น5. ผลข้างเคียงจากการใช้ยาบางชนิด เช่น ยารักษาโรคซึมเศร้า ยารักษาความดันโลหิตสูง ยาแก้แพ้ ยาลดน้ำมูก เป็นต้น รวมถึงผลข้างเคียงจากการได้รับยาเคมีบำบัดและฉายรังสีรักษา6. เป็นเริม แต่ก็จะมีตุ่มน้ำใสเกิดขึ้นตามมา และแตกออกเป็นแผลในเบื้องต้น ควรงดการใช้ลิปสติกไปก่อน หลีกเลี่ยงการใช้ยาสีฟันและน้ำยาบ้วนปากที่รุนแรง ไม่เลียหรือเม้มริมฝีปาก หลังจากทานอาหารเสร็จควรบ้วนปากรวมถึงริมฝีปากด้วย ควรดื่มน้ำมากๆ เป็นต้น หากอาการไม่ดีขึ้น ก็ควรไปพบแพทย์เพื่อตรวจรักษาค่ะ